เรื่องร้องเรียน: มีแผงลอยตั้งบังหน้าร้านขายของ +แผงขายอาหาร เวลาทำอาหารทำให้เกิดควันลอยเข้าบ้าน
การดำเนินการของเจ้าหน้าที่: เจ้าหน้าที่เทศกิจชุด 254  ได้เข้าตรวจสอบบริเวณดังกล่าวแล้ว ขอชี้แจงรายละเอียดดังนี้ เนื่องจากผู้ค้าที่ทำการค้าเป็นผู้ค้านอกจุดทำการค้าซึ่งเป็นผู้ค้าเดิม  และอยู่ระหว่างการดำเนินการขอเป็นผู้ค้าในจุดผ่อนผัน เพื่อให้เป็นไปตามหลักเกณฑ์ วิธีการ และเงื่อนไขการกำหนดพื้นที่ทำการค้าและการขายหรือจำหน่ายสินค้าในที่สาธารณะ เบื้องต้นทางเจ้าหน้าที่ได้ทำการขอความร่วมมือจากผู้ค้าให้จัดแผงค้าให้เกิดเป็นความเป็นระเบียบเรียบร้อย ในส่วนของร้านอาหารเพื่อไม่ให้เกิดควันรบกวนสร้างความเดือดร้อนรำคาญ จึงได้แนะนำให้ทำปล่องควันทางผู้ค้าได้รับทราบและดำเนินการตามที่เจ้าหน้าที่แนะนำต่อไป
ความเห็นของผู้แจ้ง: สำหรับเรื่องแผงลอยนะคะ จริงๆอยากให้แผงลอยออกไปเลยมากกว่า แต่เข้าใจว่าเจ้าหน้าที่คงทำดีที่สุดแล้ว  พอดีโดนเจ้าของแผงข่มขู่มาด้วยเลยไม่อยากมีปัญหา ขอบคุณค่ะ
พื้นที่: แขวงบางแคเหนือ เขตบางแค กรุงเทพมหานคร